Նոյեմբերի 24-ին Բրյուսելում ստորագրվեց ՀՀ-ԵՄ Համապարփակ և ընդլայնված գործընկերության համաձայնագիրը։ Մինչև վերջին պահը հասարակական-քաղաքական շրջանակներում պահպանվում էր մտահոգությունը, թե արդյո՞ք Հայաստանը կստորագրի համաձայնագիրը, Ռուսաստանը թույլ կտա՞. հոռետեսական կանխատեսումների պակաս չկար։ Ստորագրված համաձայնագրի մասին ենք «Ազատության» ուղիղ եթերում «Տեսակետների խաչմերուկ» հաղորդաշարում զրուցել Եվրոպական ինտեգրման հարցերի մշտական հանձնաժողովի նախագահ, «Ծառուկյան» խմբակցության պատգամավոր Նաիրա Զոհրաբյանի և Արևելյան գործընկերության խորհրդարանական վեհաժողովի՝ «Եվրանեսթի» պատվիրակության անդամ, ՀՀԿ խմբակցության պատգամավոր Կարինե Աճեմյանի հետ: